27. ΝΟΜΟΘΕΤ. ΔΙΑΤΑΓΜΑ υπ’ αριθ. 116 της 13/17 Φεβρ. 1969 (ΦΕΚ Α΄28) Περί των δαπανών ατόμων τελούντων υπό περιορισμόν. Άρθρον μόνον.-1.Πάσα αναγκαία δαπάνη, ατόμων τελούντων υπό νόμιμον περιορισμόν, ως και η δαπάνη τροφοδοσίας, θερμάνσεως, υγειονομικής και νοσοκομειακής περιθάλψεως αυτών, βαρύνει το Δημόσιον. Βαρύνουν επίσης το Δημόσιον αι δαπάναι: α)μεταγωγής εν γένει των ανωτέρω ατόμων, β)του αντιτίμου του εισιτηρίου δια την επιστροφήν εις τον τόπον διαμονής των, γ)τροφοδοσίας από της συλλήψεώς των και μέχρι της επιστροφής των εις τον τόπον διαμονής των. Η δαπάνη τροφοδοσίας επιστροφής, καθορίζεται υπό του Υπουργού Δημοσίας Τάξεως, εν συνεκτιμήσει της διανυτέας αποστάσεως, ουδέποτε όμως δύναται να υπερβαίνη το αντίτιμον δύο ημερών της καθορισθείσης κατ’ άτομον ημερησίας δαπάνης τροφοδοσίας. Το Δημόσιον βαρύνουν ωσαύτως αι δαπάναι μεταγωγής και τροφοδοσίας των υπό των Στρατιωτικών Αρχών συλαμβανομένων ως άνω ατόμων και μέχρι της παραδόσεώς των εις τας Αστυνομικάς Αρχάς. 2.Η ημερησία κατ’ άτομον δαπάνη τροφοδοσίας, εις ην περιλαμβάνεται και η δια την παρασκευήν συσσιτίου αναλογούσα δαπάνη καυσίμου ύλης, καθορίζεται εκάστοτε δια κοινών αποφάσεων των επί των Οικονομικών και Δημοσίας Τάξεως Υπουργών. Η κατά τα ανωτέρω ημερησία δαπάνη τροφοδοσίας καταβάλλεται και εις τους μεμονωμένως τελούντας υπό περιορισμόν. Εις ας περιπτώσεις αι συνθήκαι παρασκευής συσσιτίου, ατόμων τελούντων υπό περιορισμόν, απαιτούν ηυξημένην την δαπάνην αυτού, δύναται προτάσει του Υπουργού Δημοσίας Τάξεως, δια κοινής αποφάσεως των αυτών Υπουργών, να καθορίζηται αναλόγως η ημερησία κατ’ άτομον δαπάνη τροφοδοσίας. 3.Εις εκτέλεσιν του παρόντος εγγράφονται αι αναγκαίαι πιστώσεις, εις τους προϋπολογισμούς των Υπουργείων Εθνικής Αμύνης, Δημοσίας Τάξεως και Κοινωνικών Υπηρεσιών, του τελευταίου τούτου καθισταμένου αρμοδίου δια τον εις μέσα εξοπλισμόν των εν τοις χώροις περιορισμού λειτουργούντων Ιατρείων και αναρρωτηρίων και την κάλυψιν δαπανών υγειονομικής και νοσοκομειακής περιθάλψεως των ατόμων τούτων. 4.Το υπ’ αριθ. 1409/1942 Ν.Δ/μα «περί παροχής επιδόματος κλπ.» καταργείται (ανωτ. σελ. 291). Η ισχύς του παρόντος άρχεται από 21ης Απρ. 1967. (Αντί της σελ. 296,01(γ) Σελ.296,01(δ) Τεύχος 533 – Σελ. 19 299 